In nomine Domini Dei  Salvatoris nostri Jesu Christi HLUDOVICUS divinâ ordinante providentiâ Imperator Augustus. Notum sit omnium fidelium nostrorum, præsentium scilicet  futurorum sagacitati, qualiter vir venerabilis Arnulfus Abbas ex monasterio sancti Filiberti, quod est situm in insulâ quæ dicitur Æri, propter incursiones barbarorum qui frequenter ipsum monasterium depopulantur, foràs in pago qui dicitur Erbadellicus, in loco cujus vocabulum est Deas, per nostrum confensum atque adjutorium, novum monasterium ædificasse,  ob commoditatem ejusdem monasterii,  Congregatione ibidem degenti, ex fluvio qui dicitur Bedoniam, aquam ibi velle perducere: obsecrans clementiam Excellentiæ nostræ, ut transitum ei per viam regiam quam stratam sive calciatam dicunt, eidem aquæ concederemus, qualiter ad prædictum monasterium nostris  futuris temporibus absque alicujus impedimento venire potuisset. Et in eodem loco velle pontem facere ut transeuntibus nihil impedimentum esset. Cujus petitioni, quia justa  prædicto monasterio utilis esse videbatur, adsensum præbuimus,  licentiam, aquæductum, per prædictam stratam esse tantum, ut pons desuper talis fieret qui transeuntibus nihil obesset, concessimus. Idcircò præcipimus atque jubemus,  nullus quilibet nostris nec futuris temporibus, aliquod obstaculum, aut impedimentum, vel calumniam rectoribus prædicti monasterii de prædicto aquæducto facere aut ingerere præsumat; sed absque ullius infestatione hoc quod nos concessimus, ratum  stabile omni tempore permaneat. Et ut hæc nostra jussio omni tempore stabilis  inconvulsa permaneat, de anulo nostro subter jussimus sigillari. Ego Durandus Diaconus ad vicem Helizachar recognovi  subscripsi. Data XVII. Kalendas Aprilis, anno Christo propitio VI. imperii Domni HLudovvici piissimi Augusti, Indictione XII. Actum Aquis Grani palatio in Dei nomine feliciter, Amen. Hic sunt vestigia sigilli olim membranæ affixi.